Det går over al forventning med billetsalget til de første koncerter i Musikkens Hus.

Da billetsalget til arrangementerne i Musikkens Hus blev åbnet i starten af februar, blev de første koncerter hurtigt udsolgt, og det er gået slag i slag siden. Musikkens Hus har 30 koncerter de første 13 dage, og de fleste er altså ved at være udsolgt nu: ud af 12.000 billetter er de 9.500 solgt. Et af arrangementerne er TV2/Nords 25 års fødselsdags-show. Et andet sted, hvor det har været rigtig svært at følge med, har været ved rundvisningerne - flere en 4000 interesserede har meldt sig til og skrevet sig på ventelise, og ved Musikkens Hus kan man slet ikke følge med. Direktør Lasse Rich Hemmingsen tror, at succesen skyldes det varierede program og den store opmærksomhed, musikhuset har fået.